***ELŐTERJESZTÉS SORSZÁMA: 6.***

***MELLÉKLET: 1 db***

***TÁRGY:*** ***Javaslat az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (Cikói Hulladékgazdálkodási Társulás) társulási megállapodásának módosítására***

***E L Ő T E R J E S Z T É S***

***A CIKÓI HULLADÉKGAZDÁLKODÁSI TÁRSULÁS TÁRSULÁSI TANÁCSÁNAK***

***2021. szeptember 22-i rendes ÜLÉSÉRE***

|  |  |
| --- | --- |
| ***ELŐTERJESZTŐ:*** |  ***Bomba Gábor László elnök*** |
| ***AZ ELŐTERJESZTÉST KÉSZÍTETTE:*** ***ELŐADÓ:*** | ***dr. Holczer Mónika igazgatóságvezető******Bomba Gábor László elnök*** |
|  |  |

*TÖRVÉNYESSÉGI VÉLEMÉNYEZÉSRE BEMUTATVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *dr. Göttlinger István aljegyző*

*Terjedelem: 1 + 2 oldal*

**Tisztelt Társulási Tanács!**

Az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (a továbbiakban: Cikói Hulladékgazdálkodási Társulás vagy Társulás) 66 tagönkormányzata a Magyarország helyi önkormányzatairól szóló 2011. évi CLXXXIX. törvény 89. § (2) bekezdésében, valamint a Társulás társulási megállapodásának XI.1.2. pontjában foglaltak alapján a Cikói Hulladékgazdálkodási Társulásból történő kiválásról határozott.

A Társulás Társulási Tanácsa fenti időpontban tartott ülésén a 18/2021. (VII.6.) számú határozatával a tagönkormányzatok képviselő-testületeinek a Cikói Hulladékgazdálkodási Társulásból történő kiválásról szóló határozatait tudomásul vette, és döntött a Társulásból történő kiválással összefüggésben keletkező feladatok zavartalan és határidőben történő megvalósítása érdekében egy ütemterv elfogadásáról, valamint az abban foglaltak megvalósításáról.

Az ütemterv alapján a társulási megállapodás módosításának Társulási Tanács elé történő beterjesztésére 2021. szeptember 30. napjáig sor kell, hogy kerüljön.

Fentiekre tekintettel Szekszárd Megyei Jogú Város Polgármesteri Hivatala a Társulás társulási megállapodásának módosítására vonatkozó javaslatot elkészítette. A javaslat jelen előterjesztés első számú mellékletét képezi, valamint a 2020. november 11. napján elfogadott módosítási javaslathoz képest tartalmazza a változtatásokat.

Tájékoztatom a Tisztelt Társulási Tanácsot, hogy a társulási megállapodás módosításával kapcsolatos tájékoztatás a 2021. július 06. napi ülésre került beterjesztésre. A Társulási Tanács a 19/2021. (VII.6.) számú határozatával a társulás az általam készített, a Társulás társulási megállapodása módosításának jelenlegi állásáról szóló beszámolót elfogadta, valamint deklarálta, hogy a társulási megállapodás módosítását- annak elavultságára tekintettel- kiemelt prioritásként kezeli. A Társulási Tanács fenti határozatában felhívta egyúttal Báta Község polgármesterét a társulási megállapodás módosításával kapcsolatos javaslatai megfogalmazásra. Báta Község Önkormányzata részéről a társulási megállapodással kapcsolatban visszajelzés nem érkezett.

Fentiekre tekintettel jelen előterjesztés mellékletét képező társulási megállapodás módosítására vonatkozó javaslat a tagönkormányzatok kiválásához szükséges átvezetésekkel kapcsolatos.

Fentiekre tekintettel tisztelettel kérem a Cikói Hulladékgazdálkodási Társulás Társulási Tanácsát az előterjesztés megtárgyalására, valamint a határozathozatalra.

**Szekszárd, 2021. szeptember 13.**

**Bomba Gábor László**

 **elnök**

**Határozati javaslat**

**A Cikói Hulladékgazdálkodási Társulás Társulási Tanácsának**

**…/2021. (IX.22.) határozata**

***az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (Cikói Hulladékgazdálkodási Társulás) társulási megállapodásának módosításáról***

Az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására Társulási Tanácsa

1. jóváhagyja a Cikói Hulladékgazdálkodási Társulás társulási megállapodása módosításának kezdeményezését a határozat melléklete szerintem tartalommal és formában;

**Határidő: 2021. szeptember 22.**

**Felelős: Bomba Gábor László elnök**

1. felhívja a Társulás tagönkormányzatait a társulási megállapodás módosításának elfogadására;

**Határidő: 2021. október 31.**

**Felelős: tagönkormányzatok képviselői**

1. felhívja Szekszárd Megyei Jogú Város Jegyzőjét a társulási megállapodás Magyar Államkincstár Tolna Megyei Igazgatóságához történő benyújtására a módosítás törzskönyvi nyilvántartásba történő bejegyzése érdekében.

**Határidő: 2021. december 31.**

**Felelős: dr. Gábor Ferenc jegyző**

**Végrehajtásért felelős: dr. Holczer Mónika igazgatóságvezető**